Algimantas Gedminas

Algimantas Justinas Gedminas (1932 m. birželio 7 d. Leipalingis – 2011 m. gegužės 27 d.) – Lietuvos krepšinio treneris.

 Biografija 
1954 m. baigė Lietuvos kūno kultūros institutą. 1954–1956 m. Moldavijos Tiraspolio vaikų sporto mokyklos krepšinio ir lengvosios atletikos treneris, 1956–1960 m. Kišiniovo pedagoginio instituto ir Kišiniovo universiteto dėstytojas, Moldavijos moterų krepšinio rinktinės vyr. treneris.

1962–1981 m. Vilniaus „Kibirkšties“ moterų krepšinio komandos vyr. treneris. Komanda 1968–1969, 1971–1972 ir 1979 m. TSRS moterų krepšinio čempionatuose tapo prizininke. 1962–1970 Vilniaus „Žalgirio“ vaikų ir jaunimo sporto mokyklos, 1970–1977 Aukštojo sportinio meistriškumo mokyklos, 1977–1981 TSRS moterų krepšinio rinktinės vienas trenerių. 1964–1981 ir 1990–1991 m. buvo Lietuvos moterų krepšinio rinktinės treneriu ir vyriausiuoju treneriu.Algimantas Bertašius, Stanislovas Stonkus. Su Lietuvos vardu per Europą, per pasaulį: Lietuvos krepšinio rinktinių kelias (1925–2013 m.) 2014 m., p. 291
1982 m. įkūrė Vieciūnų „Drobės“ vyrų krepšinio komandą ir iki 1994 m. buvo jos vyr. treneris, nuo 1994 Druskininkų vaikų ir jaunimo krepšinio klubo „Ateitis“ prezidentas ir vyr. treneris.

 Šaltiniai 

Kategorija:Lietuvos krepšinio treneriai
Kategorija:Lietuvos moterų krepšinio rinktinės treneriai
Kategorija:Moldavijos lietuviai